
Narva Kesklinna Gümnaasiumi spordisaali tasuta kasutusse andmine

1. Asjaolud ja menetluse käik

MTÜ Jalgpalliklubi Narva Trans (registrikood 80069833) pöördus Narva Kesklinna Gümnaasiumi juhtkonna poole kooli spordisaali tasuta kasutamise sooviga. Spordisaali kasutamise eesmärk on treeningute korraldamine. Kool kasutab koolihoone kõrval asuvat ja spordiklubi halduses olevat Kalev-Fama staadionit kehalise kasvatuse tundide korraldamiseks. Kooli juhtkond on nõus spordisaali kasutusse andmisega ajavahemikul 01.10.2016-30.04.2017 tingimusel, et spordisaali kasutamise ajakava kooskõlastatakse kooliga.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punkti 3 kohaselt võib linnavalitsuse korraldusega linnavara kasutusse anda tasuta tähtajaga kuni 5 aastat mittetulundusühingutele.

3. Otsus

Anda MTÜ-le Jalgpalliklubi Narva Trans (registrikood 80069833) Narva Kesklinna Gümnaasiumi spordisaali tasuta kasutusse ajavahemikul 01.10.2016-30.04.2017 jalgpalli õppetreeningute korraldamiseks Narva Kesklinna Gümnaasiumi juhtkonnaga kooskõlastatud ajakava alusel.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

4.2 Korraldus jõustub seadusega sätestatud korras.

